posta b

da benedetto vigne

la brev che ti m'as scrit è francada cun bul da posta b 
la brev che ti m'as scrit ha ureglias e tachels da café

salids da tai - salids da mai
salids da tuts e tuttas che fan part da l'ultim tren 
da planscher sur da l'aura n'ha betg senn

la notg che ti m'as ditg che l'amur saja be sco amulains 
la notg che ti m'as ditg che avant n' audas pli a tutgar zains

salids da mai - salids da tai
salids da tuts e tuttas che fan part da l' ultim tren
da planscher sur da l'aura n'ha betg senn

dai a mai in g
dai a mai in e 
alura passi da sasez

la pasch che ti has fatg è segnada cun tinta da lavar 
la pasch che ti has fatg ha cuzzà la lunghezza d'ina cigara

salids da tai - salids da mai
salids da tuts e tuttas che fan part da l'ultim tren 
da planscher sur da l'aura n'ha betg senn

la sort che jau hai tratg è la sort da tschuncanta lavamauns 
la sort che jau hai tratg è la sort da tuschanders e dungiauns

dai a mai in g 
dai a mai in e
alura passi da sasez